Леон (кино)

Леон (франц. Léon, Умард Америкт — «Мэргэжилтэн» (англи. The Professional) нэрээр гарсан) - 1994 онд Англи хэл дээр хийгдсэн Люк Бессоны найруулсан гэмт хэргийн сэдэвт Франц кино юм. Тус кинонд жүжигчин Жан Рено хөлсний алуурчин, Гэри Олдмен авлигад бүрэн идэгдсэн хар тамхитай тэмцэх тасгийн ажилтан Норман Стэнсфилд, Натали Портман гэр бүлийнхнээ хүйс тэмтрүүлсний дараа алуурчин хөлсөлж буй 12 настай балчир Матильда охины дүрд анх кинонд тогложээ.

Дүрүүд
Жан Рено - Леон
Гэри Олдмен - Стэнсфилд
Натали Портман - Матильда
Дэнни Айелло - мафийн гишүүн Тони

 Кино бүтэх явц 

Леон кино нь найруулагчийн өөрийн нь 1990 оны бүтээл Никита кинотой тун төстэй ажээ. Никита кинонд жүжигчин Жан Рено ижил төстэй дүр буюу цэвэрлэгч хочит Викторт тогложээ. Бессон тодорхойлохдоо "Жаны одоо тоглож буй дүр бол Викторын Америк садан төрөл гэж ойлгоход болно. Гагц ялгаатай нь тэр илүү хүн чанартай."<ref>Besson, Luc. Léon: The Professional Uncut International Version DVD, inside sleeve.</ref> гэжээ.

Зураг авалтын хувьд дотор буудалцдаг хэсгүүд Францад, буудалцаангүй хэсгүүдийг Нью-Йоркт авчээ. Киноны төгсгөл хэсэгт гарч буй сургууль нь Нью-Жерси дэх нэгэн их сургууль байдаг.

 Кино шүүмж Леон кино шүүмжлэгчдээс үзэгчдийн таашаалд нийцсэн бүтээлээр шалгарчээ. Rotten Tomatoes 2011 оны нэгдүгээр сард "Certified Fresh" хэмээн өргөмжилж, 42 шүүмжлэгчийн дунд явуулсан санал шүүмжээс 79% нь нэгэн зэрэг "Хашир хөслний алуурчин болон 12 настай түүний шавь хоёрын онцгой харилцаа, залуу Натали Портманы идэвх Люк Бессоны хэв маяг бүхий Леон кинонд сэтгэл хөдөлгөм онц сонирхолтойгоор хөндөн харуулсан" гэдэг тодорхойлолтод санал нэгджээ.. Flixster 

Empire сэтгүүл уг кинонд таван од, AllMovie таван одоос дөрвөн одыг өгч тус тус өгчээ. Time сэтгүүл жүжигчин Олдмений тоглолтыг "гайхмаар сэтгэцийн өвчтөн" хэмээн тодорхойлжээ.Леон'' 1995 онд Сезар шагналын долоон төрөлд нэр дэвшсэнAwards for Léon. Internet Movie Database. Retrieved 4 October 2011. ба Норман Стэнсфилдийн дүр бүх цаг үеийн кино урлагийн шилдэг эсрэг дүрүүдийн нэгээр нэрлэгджээ.

 Эшлэл 

 Холбоос 




Ангилал:1994 оны кино
Ангилал:АНУ-ын кино
Ангилал:Францын кино
Ангилал:Хөлсний алуурчин кинонд
Ангилал:Уран сайхны кино
Ангилал:Триллер кино